ประกาศสำนักงานคณะกรรมการกำกับหลักทรัพย์ประกาศสำนักงานคณะกรรมการกำกับหลักทรัพย์และตลาดหลักทรัพย์ที่ขส. ๑/๒๕๔๗เรื่องแจ้งการออกหนังสือเวียนที่มีผลเป็นการทั่วไปต่อเอกชนที่เกี่ยวข้อง[๑] เพื่ออนุวัตให้เป็นไปตามความในมาตรา ๗ (๔)แห่งพระราชบัญญัติข้อมูลข่าวสารของราชการ พ.ศ. ๒๕๔๐ สำนักงานคณะกรรมการกำกับหลักทรัพย์และตลาดหลักทรัพย์จึงขอประกาศให้ทราบโดยทั่วกันถึงการออกหนังสือเวียนที่มีผลเป็นการทั่วไปต่อเอกชนที่เกี่ยวข้องดังมีรายการดังต่อไปนี้๑.หนังสือ ที่ กลต.น. ๑๐๑๔/๒๕๔๒ เรื่องสถาบันจัดอันดับความน่าเชื่อถือที่ได้รับการยอมรับจากสำนักงาน ลงวันที่ ๘ กรกฎาคมพ.ศ. ๒๕๔๒ ซึ่งอาศัยอำนาจตามข้อ ๔ (๓) (ง) และ (๔) ของประกาศสำนักงานคณะกรรมการก.ล.ต. ที่ สน. ๑๑/๒๕๔๒ เรื่อง การกำหนดอัตราส่วนการลงทุนของกองทุนรวม ลงวันที่ ๒๙เมษายน พ.ศ. ๒๕๔๒กำหนดให้สถาบันจัดอันดับความน่าเชื่อถือที่ได้รับการยอมรับจากสำนักงาน ได้แก่ MoodysInvestors Services/Standard &Poors Ratings Servicesและ Fitch IBCA๒.หนังสือ ที่ กลต.น. ๒๐๙๕/๒๕๔๔ เรื่อง การขออนุญาตให้กองทุนรวมทำธุรกรรมกับบุคคลที่ไม่ใช่สถาบันการเงินที่มีกฎหมายเฉพาะจัดตั้งขึ้นหรือไม่ใช่นิติบุคคลที่จดทะเบียนจัดตั้งขึ้นตามกฎหมายไทย ลงวันที่ ๒๐ พฤศจิกายนพ.ศ. ๒๕๔๔ ซึ่งอาศัยอำนาจตามความในข้อ ๑๒ วรรคสอง (๓) ของประกาศคณะกรรมการ ก.ล.ต.ที่ กน. ๔๖/๒๕๔๑ เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมลงวันที่ ๑๖ ธันวาคม พ.ศ. ๒๕๔๑ อนุญาตให้บริษัทหลักทรัพย์จัดการกองทุนรวมที่ได้รับอนุญาตจากธนาคารแห่งประเทศไทยให้กองทุนรวมซื้อหลักทรัพย์ซึ่งออกโดยนิติบุคคลไทยเป็นสกุลเงินตราต่างประเทศและขายในต่างประเทศตามเงื่อนไขและวิธีปฏิบัติที่ธนาคารแห่งประเทศไทยกำหนดสามารถซื้อหรือขายหลักทรัพย์ดังกล่าวกับบุคคลที่ไม่มีสัญชาติไทยได้๓.หนังสือที่ กลต.น. ๙๖/๒๕๔๗ เรื่องการอนุญาตให้กองทุนรวมและกองทุนสำรองเลี้ยงชีพลงทุนในกองทุนรวมต่างประเทศ ลงวันที่๒๓ มกราคม พ.ศ. ๒๕๔๗ ซึ่งอาศัยอำนาจตามความในข้อ ๑๒ วรรคสอง (๓)แห่งประกาศคณะกรรมการ ก.ล.ต. ที่ กน. ๔๖/๒๕๔๑ เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมลงวันที่ ๑๖ ธันวาคม พ.ศ. ๒๕๔๑ และข้อ ๕ วรรคสอง (๓) ข้อ ๖ วรรคสอง และข้อ ๖/๒(๑๑) แห่งประกาศคณะกรรมการ ก.ล.ต. ที่ กน. ๑๔/๒๕๔๓ เรื่อง หลักเกณฑ์ เงื่อนไขและวิธีการจัดตั้งและจัดการกองทุนส่วนบุคคล ลงวันที่ ๔ เมษายน พ.ศ. ๒๕๔๓ อนุญาตให้บริษัทจัดการลงทุนในหรือมีไว้ซึ่งตราสารหรือหลักฐานแสดงสิทธิในทรัพย์สินของกองทุนรวมต่างประเทศที่มีนโยบายเน้นการลงทุนในพันธบัตรหรือตราสารแห่งหนี้ต่างประเทศตามประกาศสำนักงานคณะกรรมการก.ล.ต. ที่ สน. ๔๕/๒๕๔๖ เรื่อง การอนุญาตให้กองทุนรวมและกองทุนส่วนบุคคลลงทุนในพันธบัตรหรือตราสารแห่งหนี้ต่างประเทศลงวันที่ ๒๖ ธันวาคม พ.ศ. ๒๕๔๖เพื่อเป็นทรัพย์สินของกองทุนรวมและกองทุนส่วนบุคคลซึ่งรวมถึงกองทุนสำรองเลี้ยงชีพได้ทั้งนี้ การลงทุนจะต้องอยู่ภายใต้เงื่อนไขที่กำหนดด้วย๔.หนังสือที่ กลต.น. (ว) ๙/๒๕๔๗ เรื่อง มติคณะกรรมการ ก.ล.ต.เกี่ยวกับการลงทุนของกอง ๒ กอง ๓ และกอง ๔ ลงวันที่ ๒๔ กุมภาพันธ์ ๒๕๔๗ซึ่งกำหนดเกี่ยวกับ(๑)การลงทุนในอสังหาริมทรัพย์และสิทธิเรียกร้องที่ถือว่าเป็นการช่วยแก้ไขปัญหาในระบบสถาบันการเงินและปัญหาในธุรกิจอสังหาริมทรัพย์(๒) การกำหนดให้บริษัทจัดการจัดส่งข้อมูลที่เกี่ยวข้องกับผู้ถือหน่วยลงทุนแหล่งเงินทุน และทรัพย์สินที่กอง ๒ กอง ๓ และกอง ๔ จะลงทุนพร้อมทั้งเอกสารหลักฐานให้สำนักงานพิจารณาก่อนการลงทุน ไม่น้อยกว่า ๔๕วันก่อนที่จะลงทุน เพื่อพิสูจน์ว่าการลงทุนเป็นไปตามเกณฑ์ โดยข้อมูลที่ต้องจัดส่งได้แก่ ข้อมูลเกี่ยวกับผู้ถือหน่วยลงทุนและแหล่งเงินทุนข้อมูลเกี่ยวกับทรัพย์สินที่จะลงทุน และข้อมูลอื่นใดที่สำนักงาน้องขอสำหรับรายละเอียดของหนังสือเวียนที่แจ้งตามประกาศนี้สำนักงานคณะกรรมการกำกับหลักทรัพย์และตลาดหลักทรัพย์ได้จัดพิมพ์แพร่หลายและแจกจ่ายต่อเอกชนที่เกี่ยวข้องแล้วโดยประชาชนที่สนใจสามารถขอตรวจดูข้อมูลข่าวสารดังกล่าวได้ที่ ศูนย์ข้อมูลตลาดทุนสำนักงานคณะกรรมการหลักทรัพย์และตลาดหลักทรัพย์ ชั้น ๑๕ อาคารดีทแฮล์มทาวเวอร์ส บีเลขที่ ๙๓/๑ ถนนวิทยุ แขวงลุมพินี เขตปทุมวัน กรุงเทพมหานคร หรือที่ http//www.sec.or.thประกาศณ วันที่ ๑ กันยายน พ.ศ. ๒๕๔๗ธีระชัย ภูวนาถนรานุบาลเลขาธิการสำนักงานคณะกรรมการกำกับหลักทรัพย์และตลาดหลักทรัพย์ปริยานุช/ผู้จัดทำ๒๐ตุลาคม ๒๕๕๑[๑]ราชกิจจานุเบกษา เล่ม ๑๒๑/ตอนพิเศษ ๑๐๑ ง/หน้า ๕๒/๑๓ กันยายน๒๕๔๗